b'\n_START_ARTICLE_\nSalzburger Festspiele\n_START_PARAGRAPH_\nSalzburger Festspiele eli Salzburgin musiikkijuhlat tai festivaalit j\xc3\xa4rjestet\xc3\xa4\xc3\xa4n vuosittain Wolfgang Amadeus Mozartin synnyinkaupungissa, It\xc3\xa4vallan Salzburgissa hein\xc3\xa4-elokuussa. Festivaalit perustettiin vuonna 1877, lopetettiin vuonna 1910 ja k\xc3\xa4ynnistettiin ensimm\xc3\xa4isen maailmansodan p\xc3\xa4\xc3\xa4tytty\xc3\xa4 uudestaan vuonna 1918. Uuden alun puuhamiehin\xc3\xa4 olivat Hugo von Hofmannsthal, Richard Strauss, teatteriohjaaja-n\xc3\xa4yttelij\xc3\xa4 Max Reinhardt ja kapellimestari Franz Schalk. Toisen maailmansodan puhjettua musiikkijuhlat pantiin tauolle, mutta ne aloitettiin uudelleen vuonna 1946._NEWLINE_Suosituilla festivaaleilla esitet\xc3\xa4\xc3\xa4n oopperan lis\xc3\xa4ksi my\xc3\xb6s kamarimusiikkia, muita konsertteja sek\xc3\xa4 n\xc3\xa4ytelmi\xc3\xa4.'